בקרה רפואית בביה"ח כפר שאול –10.11.2016

מנהל הרפואי של ביה"ח – ד"ר גדי לובין.

סגן מנהל בית החולים - ד"ר אלכס טייטלבאום.

הבקרה נערכה במתכונת מתוכננת.

מחלקות שנבדקו: מחלקה א' ומחלקה ה'

מחלקה א' - בחלקה סגורה

מנהל המחלקה ד"ר רסקין סרגי, התלווה לבקרה.

למחלקה רישיון ל 30 מיטות.

מספר המטופלים ביום הבקרה: 31 מטופלים.

תנאים פיזיים במחלקה- בניין ישן, לא מואר טוב, הניקיון הסביבתי והתחזוקה סביר.

במחלקה נפתחה יחידה לתחלואה כפולה- סמים ומחלות נפש.

ליחידה זו יש צוות מלא של רופא, אח/אחות, עו"ס ופסיכולוג.

צוות היחידה יצר קשרי עבודה עם גורמים בקהילה ונבנה רצף טיפול עם המרפאה לתחלואה כפולה בתלפיות.

במחלקה הסגורה בולט יישום תכנית לירידה בקשירות באופן משמעותי.

אורך האשפוז בממוצע חודש.

במחלקה מטופלים חולים עם צווים והוראות, תחלופה גבוהה של החולים במחלקה.

חוות הדעת לבתי משפט נכתבים ברמה מקצועית גבוהה ונשלחות במועד המתאים לבית המשפט. כנ"ל לגבי הסתכלות וצווי אשפוז.

הפניות לוועדות פסיכיאטריות מחוזיות מתבצעות לפי החוק.

קיים שיתוף פעולה טוב עם לשכת הפסיכיאטר המחוזי. המידע זורם דו סטרי.

המטופלים מקבלים טיפול מיטבי, יש שימוש בתרופות מדור אחרון.

תנאים פיזיים: חדרי המטופלים בהם יותר מ- 4 מיטות. יש חדר מעקב/בידוד. יש חדר קשירה. המחלקה מועמדת להעברה לבניין חדש שנבנה.

זכויות החולה, רשימת עו"ד, רשימת טלפונים לפסיכיאטר המחוזי וכל נושאי זכויות המטופלים –מוצגים במקום מרכזי – שיפור מבקרה קודמת.

תיעוד רפואי – ממוחשב. התיעוד מלאה, מקצועי. התיעוד בקבלה ושחרור של חולה טובים מאוד.

הוראות הגבלה, במידה ויש, מתועדים בשתי מקומות- ברשומה ממוחשבת (תיק חולה) ובספר קשירות.

התיעוד במחברת הישנה לא תמיד ברורה והתיעוד הכפול מכביד על הצוות הרפואי.

טיפול רפואי: הצוות הרפואי עובד בתנאי לחץ קשים ועומד בהתחייבויות רבות. התנאים הפיזיים לצוות המחלקה קשים, יש צפיפות רבה.

 נעשים מאמצים לטפל בחולים בתרופות מהדור החדש.

בדיקות מעבדה נעשים דרך קופות החולים של כל חולה וחולה. יש צורך לפתח שירותי מעבדה במקום.

למטופלים שמקבלים LEPONEX מתבצעים ספירות דם כל חודש כנדרש.

במחלקה זו לא ניתן שירות פסיכולוגי לחולים בעיקר לאלו עם תחלוא הכפולה.

סיכום

* הטיפול הרפואי ניתן ברמה גבוהה.
* נשמרים זכויות המטופל .
* תנאים פיזיים –התנאים הפיזיים קשים לחולים ולצוות.
* רשומות רפואיות – ממוחשבת, התיעוד מתבצע ברמה מקצועית טובה מאוד. הדבר מאפשר מעקב מסודר אחר מצב החולה והשינויים במצבו, מעקב אחר התרופות.

מחלקה ה' פסיכוגריאטריה פעילה

מנהלת המחלקה - ד"ר אירנה פינקלשטיין – פסיכיאטרית מומחית בוגרת קורס פסיכוגריאטריה. במחלקה כחלק קבוע מצוות הרופאים יש רופאה גריאטרית. בנוסף יש יועצים שמבקרים במחלקה בתדירות קבועה: פנימאי ונוירולוג.

למחלקה 32 מיטות ברישיון .

ביום הבקרה 18 מטופלים . 3 מטופלים בצווים ועוד - 3 בהוראות.

תחלופת חולים גבוהה – 17 קבלות ו-17 שחרורים.

נפתחה יחידה לאבחון, הערכה וטיפול בחולים דמנטיים. צוות רב מקצועי כולל מרפאה בעיסוק ועו"ס , עם אוריינטציה טיפולית לחולים דמנטיים.

צוות היחידה עבר קורסים והכשרות ייעודיות לטיפול בחולה דמנטי.

קיים קשר הדוק עם בתי חולים כליים, קופות החולים, רופאה גריאטרית מחוזית ופסיכיאטר מחוזי. כמו כן קיימים שיתופי פעולה עם מערך השיקום לנכי נפש בקהילה.

 במידה ונדרשים חוות דעת לבתי משפט - נענים במקצועיות ובזמן סביר.

מתבצעים הערכות רפואיות ונכתבים תעודות רופא, לפי העניין, לצורך מינוי אפוטרופסות.

תנאים פיזיים –התנאים הפיזיים טובים מאוד.

משך האשפוז – חודשיים בממוצע.

הגבלת מטופלים – במחלקה יש 2 חדרים להגבלה מרחבית (בידוד). כל חדר מיועד לחולה אחד. החדרים מרופדים וללא אביזרים/ריהוט נוסף. בחדר החדש נוספו אמצעים נוספים להרגעת החולה , כגון מוזיקה.

במחלקה כמעט ואין קשירות – אם כן בודדים ולתקופות קצרות ביותר.

אירועים חריגים – במחלקה יש אירועים של נפילות. בבדיקה של מקרה אחד, נפילה בשעות הערב. נבדק ע"י רופא תורן של בית החולים והופנה לב"ח כללי רק למחרת, אז התגלה שבר. מומלץ תשומת לב מיוחדת לאחר נפילה, עקב מאפייני החולים לשליחת החולה למיון בהקדם.

צוות הרפואי של המחלקה בראשותה של מנהלת המחלקה, מלמדים סטודנטים לרפואה, מתמחים , מעבירים הכשרה לרופאים.

זכויות מטופלים : יש פרסום ברור ונגיש במקום מרכזי של זכיות החולה. יש טלפון ציבורי לשימוש הדיירים.

קבלת מטופלים- מאחר והמחלקה ייעודית לפסיכוגריאטריה, המיון מתבצע במחלקה. המחלקה פועלת בתורנות עירונית 24 שעות ביממה כל השבוע.

מעקב רפואי מתועד ברמה טובה מאוד. רשומה ממוחשבת בתוכנת "פרומתיאוס". הקבלות והשחרורים מתועדים באופן מלא. כך גם המעקב השוטף. תכניות שחרור טובות.

טיפול תרופתי - יש שימוש בתרופות מהדור החדש ובהתאמה לגיל המבוגר.

בדיקות דם, בדיקות EKG תבצעים בתדירות לפי הנהלים ומצב החולה.

יש מקום לפתח שירותי מעבדה במקום.

הצוות הרפואי משתתף בקבוצות טיפול . בעיקר בולטת קבוצת משפחות של היחידה לחולים דמנטיים.

סיכום מחלקתי

* הרמה המקצועית של צוות הרופאים הינה טובה מאוד.
* הצוות יוצא להשתלמויות וימי עיון ועוסק בהוראה.
* נפתחה יחידה ייעודית לחולים דמנטיים.
* ניכר כי קיימת עבודת צוות רב מקצועית טובה מאוד.

סיכום כללי בקרה רפואית:

בית החולים אוניברסיטאי עם פוטנציאל מקצועי ובטיחות למטופלים.

כל צוות הרפואי בבית החולים עובר הכשרות ותרגולים לתרחישים של מצבי חירום.

בבית החולים יש רופא אחראי על הכשרת הצוותים הרפואיים והסיעודיים בנושא עזרה ראשונה החייאה וריענון ידע כל שנתיים.

הנחיות והמלצות:

* ממליצים לפתח מחלקה לביטחון מרבי .
* יש להשקיע מאמצים נוספים לגיוס מתמחים חדשים לבית החולים.
* יש להמשיך ולקדם את סיום הבנייה של המבנה החדש והעברת המחלקות בהן התנאים הפיזיים קשים.
* בעידן הרפורמה מומלץ לפתח תהליכי עבודה משותפים עם קופות החולים, כגון – שימוש תרופות חדשות או מיוחדות, בדיקות יקרות למטופלים כגון MRI.
* בניית שירותי מעבדה בבית החולים.

בקרה נערכה ע"י

ד"ר אגנס וואש

ס' פסיכיאטר מחוזי